ADVANC โบรกฯชี้กำไรปีนี้แตะ 2.62 หมื่นลบ. พร้อมชูหุ้น defensive
ADVANC โบรกฯชี้กำไรปีนี้แตะ 2.62 หมื่นลบ. พร้อมชูหุ้น defensive แนะซื้อเป้า 220 บาท
ADVANC โบรกฯชี้กำไรปีนี้แตะ 2.62 หมื่นลบ. พร้อมชูหุ้น defensive แนะซื้อเป้า 220 บาท
2 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (30 พ.ย.64) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะซื้อ ราคาเป้าหมาย 220 บาท มองโมเมนตัมกำไรไตรมาส 4/2564 ที่ 7 พันลบ. (+1% เทียบช่วงเดียวกันของปีก่อน, +5% เทียบไตรมาสก่อนหน้า)
โดยรวมมองกำไรปี 25654 ที่ 2.62 หมื่นลบ. (ลดลง 4% เทียบช่วงเดียวกันของปีก่อน) ยังมี Upside เล็กน้อย และคาดกำไรจะกลับมาเติบโตได้ 6%เทียบช่วงเดียวกันของปีก่อน ในปี 2565 โดย ADVANC ยังอยู่ในจุดที่ความสามารถแข่งขันสูง ฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง ในภาวะที่ผ่านจุดลงทุนพีคแล้ว และมี New S Curve จาก 5G, Fibre,Enterprise and digital service
ด้าน Valuation: ซื้อขายบน PBV21F ต่ำกว่าค่าเฉลี่ยในอดีตย้อนหลัง 10 ปี ที่ -1.5 SD โดยมี PER22F ที่ 20 เท่า และคาดปันผลสูง 3% ต่อปี และเป็นหุ้น defensive ที่สะสมได้ในภาวะตลาดปรับฐาน และภาพอุตสาหกรรมดูดีขึ้น จากแนวโน้มแข่งขันลดลง อีกทั้งการได้พันธมิตรอย่าง GULF จะช่วยเพิ่มโอกาสทางธุรกิจต่อยอดมากขึ้น และล่าสุดจับมือกับ SCB รุกธุรกิจ Digital lending เป็นการเติมเต็มกันและกัน ระหว่างเบอร์ 1 ในอุตสาหกรรมทั้งคู่